ועדת המשנה לספורט, כנסת 20, פרוטוקול מספר 7, 2016-07-19 14:00

מכלוף מיקי זוהר: שלום לכל הנוכחים, אני מתכבד לפתוח את ישיבת ועדת המשנה לספורט של הכנסת.

מכלוף מיקי זוהר: נושא הדיון שרצינו לעשות היום הוא ספורט הנשים במדינת ישראל – תמונת המצב.

מכלוף מיקי זוהר: כפי שאתם יודעים, נושא הספורט הוא נושא שקרוב מאד ללבי, גם עסקתי בכך בהתנדבות כיושב ראש קבוצת כדורסל, כחבר הנהלת איגוד הכדורסל וכממונה על הספורט בעיריית קריית גת כסגן ראש העיר שלה והכרתי מקרוב מהו ספורט נשים.

מכלוף מיקי זוהר: בעוונותיי הרבים, גם אני ניסיתי להקים קבוצות נשים בעיר בה הייתי מנהל קבוצה ויושב הראש שלה.

מכלוף מיקי זוהר: רצינו להקים ספורט נשי בתחום הכדורסל בפרט וראיתי את הקשיים ואת הבעיות, גם בפן התקציבי, גם מבחינת ביכולת שלי כיושב ראש לאתר שחקניות כאלו ואחרות ולהביא אותן בכלל לרצות לעסוק בתחום הספורטיבי.

מכלוף מיקי זוהר: הרי בקטע המגדרי שלנו, כישות, כמדינה, כעם, התחלנו עם איזשהו פור מסוים עם כל מה שקשור לשוביניזם, או לאובר שוביניזם, אין ספק שזה לא תמיד הראה את הדרך לנשים לפעול בתחומי ספורט שגברים כל הזמן עוסקים בהם, כי חלק מהקיטלוגים שיש לנו בחברה הישראלית זה שהספורטאים בדרך כלל הם הגברים ולצערי הרב, הנשים זה "נחמד שהן עוסקות בכך".

מכלוף מיקי זוהר: אין בכלל ספק שהיו גם שנים טובות לנשים בספורט הישראלי, גם בתחום הכדורסל ועכשיו גם מתחיל קצת בתחום הכדורגל ובענפים אחרים.

מכלוף מיקי זוהר: מהות הדיון הוא, קודם כל היא להבין מה המצב היום בספורט הנשים, לעורר את האנשים שצריכים לעסוק בכך ולהביא בסופו של דיון מסקנות שאיתן נוכל לקדם את ספורט הנשים במדינת ישראל.

מכלוף מיקי זוהר: את אותן המסקנות אנחנו נצטרך להעביר לגורמים הרלבנטיים.

מכלוף מיקי זוהר: הראשונה שבהם זו חברתי היקרה, שרת התרבות והספורט מירי רגב, שאין חולק שבכל מה שקשור לעידוד ספורט נשים במדינת ישראל היא תעמוד לעניין הזה בכל כוחה, כי היא בעצמה רוצה לקדם את הנושא הזה.

מכלוף מיקי זוהר: השני הוא חבר סיעתה של חברתי היקרה, חברת הכנסת מירב בן ארי, זה שר האוצר משה כחלון, שהוא גם יצטרך להיכנס לעובי הקורה.

מכלוף מיקי זוהר: בתחילת דבריי ובסיום דבריי אני רק רוצה לומר שאנחנו בשעת שי"ן, מה שנקרא עת רצון, כי תקציב המדינה הדו שנתי הולך לעבור ואז יפַּתח איזשהו חלון הזדמנויות שנצטרך לנסות להיכנס אליו, כי זו הזדמנות להשיג תקציבים לספורט הנשי וטוב שזה ייעשה.

מכלוף מיקי זוהר: ראשונת הדוברים היא כמובן חברתי, חברת הכנסת מירב בן ארי, הבמה לרשותך.

מירב בן ארי: תודה רבה אדוני היושב ראש.

מירב בן ארי: אני כמובן הגעתי לכאן כדי לתמוך בוועדה החשובה הזאת.

מירב בן ארי: ציינת את הכדורסל ואני רוצה לציין שהשרה ואני היינו במשחק של נבחרת הנשים בכדורגל, היה אירוע מקסים בלוד, הייתי איתה וכמובן שגם שם זו הייתה פעם ראשונה.

מירב בן ארי: חשוב לציין שיש עוד ענפים, מניחה שאתן תציגו אבל אני כן רוצה לציין את ה כָּדוּרֶשֶת, שזה ענף שנחשפתי אליו בשנה האחרונה, ענף משמעותי.

מירב בן ארי: יש כמובן את מאמאנט אבל יש גם את ה כָּדוּרֶשֶת ואלפי נשים.

מירב בן ארי: הייתי גם בטורניר שלהן באילת, הוזמנתי לשם גם עכשיו בסוף השנה, זה אירוע מדהים ואני מציעה לך גם ללכת לראות אותן בתור יושב ראש הוועדה.

מירב בן ארי: מדהים.

מירב בן ארי: האירוע מכנס נשים מכל הארץ והכול עליהן.

מירב בן ארי: זאת אומרת, אפילו על האולמות בתוך הרשויות הן משלמות כסף.

מירב בן ארי: בכל רשות יש את הנשים מהעיר וגם הן צריכות לשלם, לפעמים אפילו כפול וזה מאד מטריד.

מירב בן ארי: גם כל הנושא הזה, גם של מאמאנט, גם של ה כָּדוּרֶשֶת, לדעתי קצת פספסנו פה, ככנסת וגם כממשלה, את הספורט הנשי החשוב הזה והמשמעותי הזה, שנותן פעילות לנשים.

מירב בן ארי: אומר לך היכן הבעייה.

מירב בן ארי: ישבנו פה בוועדה, גם הכָּדוּרֶשֶת וגם מאמאנט, הבעיה הייתה בתפיסה שהיא תפיסה גברית שוביניסטית שאומרת: "אה, זה משהו נחמד שהן עושות, תן להן כדור ושהן ישחקו".

מירב בן ארי: אין התייחסות רצינית ואין התייחסות מקיפה.

מירב בן ארי: אין התייחסות של המדינה באמת.

מירב בן ארי: אנחנו יודעים שזה משהו שמעביר את הזמן לאימהות, או לא לאימהות, לא משנה, נשים באופן כללי.

מירב בן ארי: ולכן, לדעתי, אנחנו עשינו כאן טעות בכל ההתייחסות שלנו לענף הזה.

מירב בן ארי: ואני באתי לפה כדי לתמוך, גם כדי לתמוך בספורט הנשי אבל בעיקר כדי לשים את הדגש הזה.

מירב בן ארי: אני חושבת שקצת פספסנו את הענף הזה.

מירב בן ארי: שלחנו אותן להסתדר לבד, סמכנו על היכולות הנשיות המעולות שלהן ושכחנו אותן בדרך.

מירב בן ארי: לדעתי, כאן חייבת להיות התערבות.

מירב בן ארי: אני כבר הפגשתי את השרה עם נשות הכָּדוּרֶשֶת, מאמאנט כבר פגשתן אותן בעבר.

מירב בן ארי: אני חושבת שאם היא טרחה לציין את זה בביקור שלה באפריקה אז נראה לי שגם חשוב לציין את זה בכסף.

מירב בן ארי: נכון שיש שר אוצר ושר האוצר יתערב, אבל בסוף זה התקציב של המשרד שלה, כמה היא מחלקת ולמי.

מירב בן ארי: זה - - -

מכלוף מיקי זוהר: לא, יש - - -

מירב בן ארי: לא, אין בעיה, תשמע, אתה יודע שאני פה מגויסת - - -

מכלוף מיקי זוהר: ברור.

מכלוף מיקי זוהר: רק חשוב להסביר - - -

מירב בן ארי: אתה יכול לתת את הכסף ואז הוא מנֻווט למשהו אחר.

מכלוף מיקי זוהר: אז אני אגיד לך, יש נתון - - -

מירב בן ארי: צריך לוודא שהוא מנווט לספורט הנשי.

מכלוף מיקי זוהר: אני רוצה, מניסיוני.

מכלוף מיקי זוהר: יש מושג כזה שנקרא ועדת לובצקי, שעכשיו היא נקראת הנדלר, שזו ועדה שמחלקת את הכסף בספורט הישראלי ומי שיושב שם זה - - -.

מכלוף מיקי זוהר: שלום גבירתי, חברת הכנסת סלימאן.

מירב בן ארי: יושבת ראש הוועדה לקידום מעמד האישה שגם אצלה, דרך אגב עשינו דיון בספורט הנשי.

מכלוף מיקי זוהר: ברוכה הבאה.

עאידה תומא סלימאן: תודה.

מכלוף מיקי זוהר: באחריות על החלוקה, יש מעורבות גם של משרד התרבות והספורט וגם של משרד האוצר.

מירב בן ארי: בסדר גמור, אני אשמח - - -

מכלוף מיקי זוהר: ולכן אנחנו נצטרך לשתף פעולה עם כולם.

מכלוף מיקי זוהר: אגב, בהמשך למה שאת אמרת, כָּדוּרֶשֶת זה חשוב ומאמאנט זה חשוב.

מכלוף מיקי זוהר: אני רוצה נשים, גם בספורט שמאופיין כביכול כספורט של גברים.

מכלוף מיקי זוהר: אני רוצה אותן בכדורגל, אני רוצה אותן בכדורסל - - -

<בת שבע אפרים: יש, קריית גת זכתה - - -

מכלוף מיקי זוהר: קריית גת זכתה בגביע המדינה בכדורגל.

<בת שבע אפרים: הבת שלי היא הקפטנית.

מירב בן ארי: אני אמרתי שהיינו במשחק של הכדורגל של הנשים, הלכתי עם השרה, היה אירוע מקסים.

מכלוף מיקי זוהר: יש גם כדורסל, כדורעף וכדוריד.

מכלוף מיקי זוהר: כל ספורט שגברים היום עוסקים בו בצורה אינטנסיבית עם תקציבים גדולים ומשחקים בליגות גם באירופה, אין ספק שגם נשים צריכות לקחת חלק בזה.

מכלוף מיקי זוהר: אגב, שוב מניסיוני, איך אתה עושה את זה, מירב, אתה מתחיל מלמטה.

מכלוף מיקי זוהר: אתה מגיע לבתי הספר, לכיתה א', לכיתה ב', זה מצליח, מנסה לפחות, לשכנע בנות לקחת חלק בספורט הספציפי הזה.

מכלוף מיקי זוהר: כדי לשכנע אותן אתה צריך לפעמים לשכנע אותן לבוא בלי כסף, או עם משהו מסובסד מאד, שההורים יסכימו לשלוח אותן, כי אם אתה תצליח לשכנע את אותן בנות מכיתה א', מכיתה ב', לשחק כדורגל, לשחק כדורסל או ספורט כזה ואחר, אתה תייצר בסופו של דבר הרבה מאד נשים בספורט ואתה גם תגלה את כל הגילויים, אלו שהן יותר טובות מכולן ויכולות גם להתבלט אחר כך, גם בנבחרות ישראל ולייצג את הקבוצות שלנו ברחבי אירופה ןגם לפרוץ ל WNBA של הנשים או לליגת הכדורגל של הנשים.

מכלוף מיקי זוהר: יש היום ליגות כדורגל מאד מעניינות ברחבי העולם, באירופה.

מכלוף מיקי זוהר: גבירתי, חברת הכנסת תומא סלימאן, אני אשמח שתתייחסי לסוגיה.

עאידה תומא סלימאן: קודם כל אני שמחה שמתקיימים עוד דיונים שקשורים לנשים מחוץ לוועדה שלי.

עאידה תומא סלימאן: אני חושבת שזה תורם בסופו של דבר לקידום נשים בהרבה תחומים.

עאידה תומא סלימאן: הדיון שהיה בוועדה התמקד, שני דיונים שהתמקדו בתקצוב של ליגת העל בכדורסל נשים ונכון, אנחנו צריכים וצריכות לדאוג לזה שנשים יהיו מעורבות בכל ענפי הספורט וזה תחום שעדיין צריך לעשות בו שינוי מהותי שיאפשר לנשים, לצעירות, לבנות, להיכנס ולא להרגיש שיש ענפים של גברים וענפים של נשים וכל חדירה כזו תהיה בעייתית.

עאידה תומא סלימאן: לפני יומיים הייתה בטלוויזיה סדרה דוקומנטרית בערוץ 10, קראו לה "נשות ברזל" והפרק הראשון היה בנושא של שינוי התפקידים וצורת החינוך המגדרית בגני ילדים ולצערי הרב, הצטרכתי לשמוע על בחורה מאד מוכשרת בכדורגל, שעכשיו היא צריכה לנסוע לחו"ל, היא והמשפחה שלה, לארצות הברית, כי הגיעה לגיל כזה שלא מאפשרים לה לשחק בקבוצה.

עאידה תומא סלימאן: בגיל 12 אולי, לא מאפשרים לבנות לשחק בקבוצות של בנים והיא ידעה שהקריירה שלה תיקטע והיא לא תוכל להמשיך.

עאידה תומא סלימאן: היא ומשפחתה נוסעים לארצות הברית כדי שהיא תוכל להמשיך ולשחק ככדורגלנית.

מירב בן ארי: הבנות שראינו בסיור.

עאידה תומא סלימאן: הן משחקות בכדורגל נשים והיא רוצה לשחק כמקצוענית ואין בארץ.

מירב בן ארי: הבנתי.

עאידה תומא סלימאן: יש הפרדה אחרי גיל מסוים ואני חושבת שזה אחד הנושאים שיהיה מאד מעניין לבדוק אותם ולראות מה קורה אתם.

מכלוף מיקי זוהר: אני רוצה להמשיך את דברייך.

מכלוף מיקי זוהר: אני מקווה שנמצא לזה תימוכין היום במסגרת הדיון היום, שבסוף ישנם שני פרמטרים מאד קריטיים כדי לעודד ספורט נשים.

מכלוף מיקי זוהר: הראשון להתחיל מלמטה, לאתר בנות צעירות שייכנסו לתחומי הספורט השונים, גם אם זה מצריך מאתנו, כמדינה, לממן את אותו רעיון.

מכלוף מיקי זוהר: סוג כזה של העדפה מתקנת.

מכלוף מיקי זוהר: פעם שניה, לעזור לספורטאיות שהצליחו אחרי מספר שנים בתחום הספורט והוכיחו שהן טובות יותר מאחרות ויש להן יכולות גבוהות יותר משל אחרות, מה שנקרא כמו שיש לנו בספורט הישראלי גברים שנקראים ספורטאי גילוי או ספורטאים מצטיינים, כוכבי על, למצוא ספורטאיות על ולהשקיע בהן משאבים כמדינה, כדי להמשיך ולפתח את היכולות ואת הכישרון שלהן מתוך המדינה, משם כמובן הן ירצו להתקדם הלאה לאירופה ולדברים כאלה, אז כמובן לא נבקש מהן החזר.

מכלוף מיקי זוהר: העניין הוא, שיכול להיות שאלה שני פרמטרים קריטיים כדי לפתח את הספורט הנשי במדינת ישראל.

עאידה תומא סלימאן: נכון.

עאידה תומא סלימאן: אני הייתי מוסיפה עוד משהו שהוא מאד חשוב בדרך כלל וזה לפתח, כמו שאמרת, להשקיע בספורטאיות אבל גם לחשוף role models.

עאידה תומא סלימאן: כלומר, אם נשים ובנות לא רואות בטלוויזיה משחקים של קבוצות נשים הן אף פעם לא יקבלו את הדעה הזו, את המחשבה הזו ש"גם אני יכולה", ש"גם אני מותר לי לחלום להיות שם".

עאידה תומא סלימאן: אין שידורים שמכסים קבוצות נשים - - -

מכלוף מיקי זוהר: נכון, זה הפרמטר השלישי.

עאידה תומא סלימאן: זה עוד פרמטר - - -

מירב בן ארי: דמויות חיקוי.

עאידה תומא סלימאן: אם הבנות לא רואות את זה על אמת, אם הן לא רואות את זה גם בטלוויזיה ואם החברה לא מתרגלת לכך שנשים כן יודעות לשחק ואפשר לצפות בזה.

עאידה תומא סלימאן: יגידו לך: זה לא מסחרי מספיק, זה לא מכניס מספיק - - -

מכלוף מיקי זוהר: אפשר לממן את זה.

עאידה תומא סלימאן: אני חושבת שכל עוד לא משדרים, אף פעם לא יידעו אם זה רווחי או לא רווחי.

עאידה תומא סלימאן: כל עוד שלא משדרים ימשיכו להגיד: זה לא רווחי.

מכלוף מיקי זוהר: זה שילוב מעניין, שתי חברות כנסת וחבר כנסת אחד, כבר בכמה דקות יכולים ליצור שלושה פרמטרים שאפשר אולי אתם לקדם את הספורט הנשי.

מכלוף מיקי זוהר: בסוף זה שתי נשים ורק חבר כנסת אחד.

עאידה תומא סלימאן: אולי זה הסוד.

עאידה תומא סלימאן: שתי נשים ורק חבר כנסת אחד.

מכלוף מיקי זוהר: בסוף זה אומר שיש לכן יתרון.

עאידה תומא סלימאן: הנושא האחרון שהייתי רוצה רק להגיד אותו, שאני מביאה אותו מהדיון הקודם שקיימתי בוועדה אצלי וזה מימון של קבוצות נשים.

עאידה תומא סלימאן: יש לנו משהו, יש לנו ליגת על לכדורסל נשים.

עאידה תומא סלימאן: האם הועברו התקציבים לליגה?

עאידה תומא סלימאן: אני רואה שלא, כך אני מבינה.

עאידה תומא סלימאן: הדיון אצלי התקיים ב-28 ליוני.

עאידה תומא סלימאן: לצערי, עד עכשיו לא קיבלתי שום תשובה מהמשרד בעניין המימון ולא מאף גורם אחר.

מכלוף מיקי זוהר: קודם כל אני הייתי מעורב בנושא הזה.

עאידה תומא סלימאן: מצוין.

עאידה תומא סלימאן: אני מעורבת גם מלפני השביתה.

עאידה תומא סלימאן: אני מפחדת שהן יקרסו לנו לפני שאנחנו נשיג משהו בעניין הזה.

עאידה תומא סלימאן: חייבים לעשות אותו.

עאידה תומא סלימאן: כדאי מאד שנשמע מה קורה - - -

מכלוף מיקי זוהר: לגבי כדורסל ליגת על נשים תיכף תדבר יושבת ראש מינהלת הליגה איריס שטרק.

מכלוף מיקי זוהר: ברשותכן, לפני שאני מנסה להתקדם בדיון אני רוצה רק לומר שהרציונל של הוועדה בסופו של דבר הוא גם להגיע עם מסקנות ואנחנו נצטרך לעקוב שהמסקנות האלו מיושמות הלכה למעשה.

מכלוף מיקי זוהר: לכן, אני רוצה לשמוע אנשי מקצוע.

מכלוף מיקי זוהר: אנשים שמגיעים מהתחום.

מכלוף מיקי זוהר: שהם משתייכים.

מכלוף מיקי זוהר: יש לנו פה את דודו מלכא ממשרד הספורט, תיכף יאמר כמה דברים, יש לנו את גל נתן מאיגוד הכדורסל, יש פה עוד מישהו מגוף מקצועי?

<עמרית ינילוב עדן: "אתנה".

<עמרית ינילוב עדן: עמרית ינילוב.

מכלוף מיקי זוהר: מי עוד?

<יצחק שלום צ'יניאו: יצחק שלום צ'יניאו, מן הדירקטוריון של ליגת על נשים, יושב ראש "בנות הרצליה".

מכלוף מיקי זוהר: איריס תצטרך לייצג אותך.

<יצחק שלום צ'יניאו: רק שהיא צריכה לרוץ לפגישה שלה.

מכלוף מיקי זוהר: אז היא תדבר ראשונה.

מכלוף מיקי זוהר: מי עוד?

<אברהם זוכמן: אברהם זוכמן, משרד החינוך.

<אברהם זוכמן: תמונת מצב.

מכלוף מיקי זוהר: אברהם זוכמן, אתה תתחיל ראשון ואחר כך איריס שטרק.

<איריס שטרק: אני לא אוכל, בארבע ורבע צריכה להיות בתל אביב - - -

מכלוף מיקי זוהר: אז איריס שטרק תתחיל ואחר כך אברהם זוכמן.

מירב בן ארי: גם אנחנו רוצים שאשה תתחיל.

מכלוף מיקי זוהר: איריס שטרק ואחר כך אברהם זוכמן.

מכלוף מיקי זוהר: איגוד הכָּדוּרֶשֶת, מה השם?

<הילה ישעיהו: הילה ישעיהו, איגוד הכָּדוּרֶשֶת.

מירב בן ארי: מאמאנט גם.

<עפרה אברמוביץ': אני גם "מאמאנט" וגם יושבת ראש מועדון נשים של הפועל כפר סבא.

מכלוף מיקי זוהר: ושמך?

<עפרה אברמוביץ': עפרה אברמוביץ'.

מכלוף מיקי זוהר: מאה אחוז בבקשה, גבירתי, איריס שטרק.

<איריס שטרק: שמי איריס שטרק, אני רואת חשבון בעיסוקי ומתנדבת בארבע העונות האחרונות להוביל את ליגת על נשים בכדורסל.

<איריס שטרק: אני מודה לכם, לכולכם, לכל המגדרים שאתם מעלים את השאלה ואדוני, אתה הזכרת שעידוד ספורט נשי, שיש עידוד במשרד הספורט ועידוד בעיניי, מהעולם שאני באה נמדד רק בתוצאות.

<איריס שטרק: ותוצאות הן תקציבים ולא יעזור שום דבר.

<איריס שטרק: כל המלים היפות שייאמרו בכל דרך שהיא, אם אין תקציבים, אין יכולת לקיים ליגות, אין יכולת לקדם את הנשים.

<איריס שטרק: לגבי הליגה המקצוענית, אתה דיברת קודם על זה שצריך להתחיל מלמטה.

<איריס שטרק: לא פחות מאשר צריך להתחיל מלמטה צריך להתחיל מלמעלה.

<איריס שטרק: הליגות המקצועניות הן המודל, על זה מסתכלים.

<איריס שטרק: זה אמור להיות בשידורים, על זה אמורים לכתוב.

<איריס שטרק: הספורטאיות אמורות לראות ולשאוף לאותן role models שיושבת ראש הוועדה דיברה עליהן.

<איריס שטרק: אני רוצה לומר שיש כאן שלטון של תפיסה של עולם גברי, למען הגברים.

<איריס שטרק: סדר ישן שקיים, כשאין שום הליכה בצעדים מוחשיים, לא תיאורטיים, שנראו כדי לדאוג לספורט הנשים.

<איריס שטרק: הזכרת את הנושא של ועדת לובצקי שהיום היא ועדת הנדלר.

<איריס שטרק: זה הכסף הקטן.

<איריס שטרק: זה הכסף של התקציבים שהוא 150,000 במקרה הטוב, 158,000 שקל לקבוצה, כשאנחנו מדברים על שנה.

<איריס שטרק: זה לא הכסף הגדול.

<איריס שטרק: הכסף הגדול זה מה ששמעתם עכשיו למשל על הכדורגל.

<איריס שטרק: פתאום, עכשיו, זה כספי השיווק שהטוטו מחלק.

<איריס שטרק: מה זה הטוטו?

<איריס שטרק: זה שלנו הטוטו.

<איריס שטרק: בואו נזכור.

מכלוף מיקי זוהר: כמה הוא חילק?

<עפרה אברמוביץ': הטוטו הוא אותה זכות.

<עפרה אברמוביץ': כל התקציב של הטוטו, כולו ניזון מוועדת כספים - - -

מכלוף מיקי זוהר: רגע, שניה, איריס, עם הנטו הוא חילק 80 מיליון שקל?

עאידה תומא סלימאן: אתמול שמענו על - - -

<איריס שטרק: הם הרבה יותר כספי השיווק אבל רק עכשיו באורח פלא, התבשרנו בעיתונים, דקה, אני אסביר את זה, תאמין לי שאני שולטת - - -

מכלוף מיקי זוהר: לא, לא, שניה, אני רק רוצה לעזור לך כי גם אני קצת שולט.

מכלוף מיקי זוהר: כספי שיווק אינם רלבנטיים לספורט הנשים.

מכלוף מיקי זוהר: הנה, אני אומר לך.

מכלוף מיקי זוהר: מה שרלבנטי הוא תקצוב ישיר.

מכלוף מיקי זוהר: אני אגיד לך גם למה.

מכלוף מיקי זוהר: כי לכספי שיווק יש מילה שמתחברת לכספים האלה שנקראת שווק.

מכלוף מיקי זוהר: שווק מסתכל באמת על כדאיות ועל כלכליות.

מכלוף מיקי זוהר: אני אומר, למה אנחנו צריכים לדבר על כספי שווק.

מכלוף מיקי זוהר: אנחנו ספורט נשים, כמו שאמרה מירב מיכאלי, רוצות להתקדם, בוא ניתן לזה כסף.

<איריס שטרק: תן לי רק - - -

מכלוף מיקי זוהר: לא קשור לשווק, לא קשור לשום דבר אחר.

<איריס שטרק: אני אסביר, הטוטו, אני רוצה רגע להסביר.

מכלוף מיקי זוהר: למה?

מכלוף מיקי זוהר: יש בעיה לבקש לספורט נשי כסף?

מכלוף מיקי זוהר: למה?

מכלוף מיקי זוהר: זה לא לגיטימי שנתקצב ספורט נשים יותר - - -

עאידה תומא סלימאן: לא, להיפך.

מכלוף מיקי זוהר: מה הבעיה?

עאידה תומא סלימאן: היא אומרת, אל תוציא את השיווק, מה שנקרא כספי שווק.

מכלוף מיקי זוהר: אני אומר לך גם שכספי השיווק יש להם קריטריונים שמייצרים בעיות אתם תמשיכו לחכות לכספי השיווק וספורט הנשים ימשיך לדשדש.

<איריס שטרק: תן לי להסביר לך.

<איריס שטרק: בסוף החודש הזה הגשנו בג"ץ שידון בסוף החודש הזה והבג"ץ הזה אולי פעם אחת ולתמיד יסדיר.

<איריס שטרק: אני רוצה להגיד שיש סל אחד ואת הסל הזה מחלקים וקובעים וזה אתם קובעים, משרדי הממשלה, כמה מתוך הסל הזה ילך לחלוקת הקצבות וכמה יישאר לשיווק.

<איריס שטרק: זה צעד אחד.

מכלוף מיקי זוהר: או.

מכלוף מיקי זוהר: קיי, זה לגיטימי.

<איריס שטרק: כלומר, ככל שתחליטו שבבסיס התמיכות ילכו 50% או 60% יישאר פחות לשיווק, זה אחד.

<איריס שטרק: שתיים, אדוני - - -

מכלוף מיקי זוהר: נכון, החלוקה צריכה להשתנות.

<איריס שטרק: שתיים, אין עוד קריטריונים אמתיים, ראויים ונכונים ואני אומרת את זה בהאי לישנא, שמחלקים את כספי השיווק.

<איריס שטרק: האם תגיד לי שכדורסל גברים שווה פי 48 מנשים?

<איריס שטרק: איפה?

<איריס שטרק: מי מדד את זה?

<איריס שטרק: אתה יודע שהתחילו את המשא ומתן - - -

מכלוף מיקי זוהר: הרייטינג - - -

<איריס שטרק: מדברים עכשיו, המשא ומתן, רגע, זה לא נכון - - -

עאידה תומא סלימאן: אבל איך תכניס אותן?

<עפרה אברמוביץ': 85% מכלל - - -

מכלוף מיקי זוהר: יש לזה שיטות מדידה.

מכלוף מיקי זוהר: אני מכיר את זה בעל פה.

מכלוף מיקי זוהר: אני אגיד לך משהו, הפתרון הוא מה שאת אמרת בתחילת דברייך.

מכלוף מיקי זוהר: הפתרון הוא לשנות את אופן החלוקה.

מכלוף מיקי זוהר: לבוא ולומר שמתוך איקס הכסף שיש היום לחלק לספורט במדינת ישראל, חלק צבוע יהיה רק לספורט הנשי וכל השאר יחולק בהתאם לאיזשהם קריטריונים.

מכלוף מיקי זוהר: בתוך הספורט הנשי, כאשר יהיה כסף צבוע לספורט הנשי ייווצרו קריטריונים מסוימים.

מכלוף מיקי זוהר: סתם דוגמה, כדורסל וכדורגל הם הספורט המועדף והבכיר ולכן יתנו קצת יותר כסף שם, אחרי זה נגיד הכדורעף, הכדוריד וכו' וכו'.

מכלוף מיקי זוהר: אבל לבוא ולומר ולהסתמך ולטעון כלפי כספי השיווק ואני לא בא כאן להגן על אף אחד - - -

<עפרה אברמוביץ': תן לי לתקן אותך - - -

מכלוף מיקי זוהר: זה משהו שקשה - - -

<איריס שטרק: תן לי לתקן אותך.

<איריס שטרק: אנחנו עשינו דוקטורט על הנושא הזה כי זה הקיום שלנו, כי אין לנו היום קיום בכלל.

<איריס שטרק: לכן עשינו דוקטורט.

<איריס שטרק: מתוך פרוטוקולי הטוטו, 85% מההימורים נעשים בכלל על חו"ל ולא על הספורט הישראלי כך שלבוא ולהגיד שכספי השיווק נחלקים לפי קריטריונים, שאתה יכול להראות איזשהו מודל, זה פשוט הטעייה של הצבור.

<איריס שטרק: זה לקחת - - -

מכלוף מיקי זוהר: לא, צר לי - - -

<איריס שטרק: אז תצטרך - - -

מכלוף מיקי זוהר: מתנצל.

<יצחק שלום צ'יניאו: סוף החודש דיון בבג"ץ.

מכלוף מיקי זוהר: אני חושב שבג"ץ, לצערי הרב, הוא פשוט ידחה אתכן ואני אגיד לכן למה.

<עפרה אברמוביץ': רגע, אני רוצה - - -

<קריאה: כולם לא יודעים מה הבג"ץ - - -

מכלוף מיקי זוהר: לא ,לא.

<קריאה: ולמה שמתם את הכול - - -

מכלוף מיקי זוהר: רגע, לא, עם כל הכבוד, עם כל הכבוד - - -

<קריאה: אתה כבר החלטת שבג"ץ יגיע - - -

מכלוף מיקי זוהר: כי הטענות לא נכונות, מה לעשות?

מירב בן ארי: אבל מה, אנחנו הסמכות המחוקקת ויש הפרדה - - -

מכלוף מיקי זוהר: טוב, אני מתנצל, אני רוצה להסביר לכם משהו.

מירב בן ארי: אתה אל תשפוט.

<קריאה: זה התפקיד שלנו - - -

<קריאה: אתה יודע - - -

מכלוף מיקי זוהר: גברת איריס שטרק יושבת ראש מינהלת ליגת העל, רוצה ועושה את המקסימום למען כדורסל הנשים במדינת ישראל.

מכלוף מיקי זוהר: היא עושה את המקסימום ונלחמת, באמת, עד טיפת הדם האחרונה על העניין הזה.

מכלוף מיקי זוהר: העניין הוא, שלדעתי יש כאן מצב שבו אנחנו טוחנים מים.

מכלוף מיקי זוהר: הטוטו מגדיר מהם כספי שיווק, לא קשור לכמה מהמרים או כמה לא מהמרים על הקבוצה, קשור לכמה רייטינג יש לאותו גוף.

מכלוף מיקי זוהר: למה?

מכלוף מיקי זוהר: כי כשהטוטו כביכול שם את שמו על שם של ליגה הוא רוצה לקבל חשיפה מעצם זה שהוא שם את השם שלו על שם של ליגה.

מכלוף מיקי זוהר: ברגע שהוא שם את זה על קבוצות כדורגל גברים, הוא טוען, כנראה בצדק, שהחשיפה התקשורתית הרבה יותר גדולה כשאתה שם את השם על כדורגל גברים מאשר על כדורגל נשים.

מכלוף מיקי זוהר: לכן, כספי השיווק לא פרופורציונאליים ביחס באופן הכי הגון שיש אבל, החלוקה הראשונית והמרכזית, של כמה כסף הולך לשיווק וכמה כסף הולך לספורט בכלל ולספורט הנשים בפרט, שם ישנה חוסר הגינות.

מכלוף מיקי זוהר: לכן אני בא ואומר, אין בעיה, הטענות שלך שספורט הנשים וכדורסל נשים בפרט לא מקבל כסף כראוי היא נכונה, היא צודקת אבל, הדרך שאת תוקפת את הטענה היא דרך מוטעית, זה מה שאני אומר.

מכלוף מיקי זוהר: ולמה?

מכלוף מיקי זוהר: אני אומר, בואי נתקוף את אופן חלוקת הכסף.

מכלוף מיקי זוהר: בואו לא נתקוף דברים שהם עובדות, שבסוף אי אפשר לשנות אותם.

מכלוף מיקי זוהר: היום רואים יותר כדורגל גברים מאשר כדורגל נשים, כך גם כדורסל וזה מה שהטוטו יענה בבית משפט.

<איריס שטרק: חצי מיליון לנשים בכדורסל, ספורט של 4,000 נשים, הליגה המקצוענית מקבלת חצי מיליון.

<איריס שטרק: 14 מיליון מקבלים הגברים בכדורסל ו-80 מיליון מקבלים בכדורגל, ככל שמשקיעים אדוני, כך מקבלים.

מכלוף מיקי זוהר: מסכים.

<איריס שטרק: בכל אופן - - -

<עמרית ינילוב עדן: אבל הממוצע, איריס - - -

<איריס שטרק: יש לי עוד שני משפטים לסיים.

מכלוף מיקי זוהר: אבל בלי לדבר על נושא השיווק.

<עמרית ינילוב עדן: רגע, רגע.

<עפרה אברמוביץ': שני משפטים - - -

מכלוף מיקי זוהר: חייבת.

<איריס שטרק: מאד קצר כי אני חייבת לצאת, אני צריכה גם להתפרנס, מה לעשות.

<איריס שטרק: אני רוצה לומר.

<איריס שטרק: רק עכשיו וזה אולי יהדהד ויתקן את הטעות בגישה, רק עכשיו התחילו לדבר על 25 מיליון לכדורגל גברים.

<איריס שטרק: המשא ומתן שאגב התנהל בליווי השרה לפי העיתונים, הגיע לשמונים ומשהו מיליון ואפילו ויתרו לגברים על השם בכדורגל, כבר לא יקראו להם טוטו ווינר.

<איריס שטרק: אנחנו, בשביל לקבל חצי מיליון כספי שיווק צריכות גם לתת את השם, צריכות מחויבויות שעלות לנו הון תועפות ותסתכלו מה קורה, אדוני.

<איריס שטרק: כדאי ואני אשמח להציג בפניך ותיווכח שהתיאוריה הזאת של כספי השיווק היא תאוריה שלא יכולה להחזיק את הנייר - - -

מכלוף מיקי זוהר: צריך לבטל אותם.

<איריס שטרק: שני הדברים צריכים - - -

מכלוף מיקי זוהר: בואי נשנה אותם.

מכלוף מיקי זוהר: בואי ניתן יותר כסף לכדורסל ולספורט הנשי וניתן פחות לשיווק, זה הפתרון.

<איריס שטרק: אנחנו חמישים ואחד אחוז מהאוכלוסייה - - -

מכלוף מיקי זוהר: אבל זה הפתרון.

<איריס שטרק: נכון.

מכלוף מיקי זוהר: הפתרון הוא לתת יותר כסף על חשבון השיווק, לספורט הנשי.

<איריס שטרק: עשו את זה בארצות הברית וכתוצאה מזה חילקו את הכספים בצורה שווה.

<איריס שטרק: כתוצאה מזה כדורגל נשים הצליח והביא את האליפות.

<איריס שטרק: ואני לא מדברת על אירופה ולא מדברת על כל הנספחים.

<איריס שטרק: יש כאן עיוות בלתי רגיל ואני לא אדבר על הבעיה הספציפית שלנו שלא קיבלנו כספים ואין לנו שום דבר.

<איריס שטרק: אנחנו עכשיו לא יכולים לפתוח את העונה כי אין לנו שום הבטחה.

<איריס שטרק: יש לנו הרבה מלים, הרבה כתיבה ולא שום דבר מעבר.

<איריס שטרק: אני חושבת שיש לכם הזדמנות פז.

<איריס שטרק: זה רגע היסטורי.

<איריס שטרק: לעשות באמת שינוי אמתי שיאפשר ספורט נשים במדינת ישראל, מלמעלה עד למטה ואני מייחלת לזה בתור אזרחית ובתור אישה ובתור אימא לבנות גם.

<איריס שטרק: אני מייחלת לזה שתעשו את זה לא רק בכותרות וברצון הטוב אלא פעם אחת ולתמיד למעשה.

מכלוף מיקי זוהר: בהחלט.

<עפרה אברמוביץ': תסלחו לי שאני לא יכולה לשמוע את כל האחרים.

<עמרית ינילוב עדן: אני הייתי רוצה להוסיף משהו לדבריה של איריס, אני ניסיתי להעלות פה איזשהו שקף מהמצגת כי חשוב לראות את זה מול העיניים.

<עמרית ינילוב עדן: ליגת העל בכדורסל, קבוצות גברים מול קבוצות נשים.

<עמרית ינילוב עדן: חבל שאי אפשר לראות - - -

מירב בן ארי: מה זה האדום בקיצור?

<עמרית ינילוב עדן: תקציב ממוצע לקבוצת גברים וקבוצת נשים.

<עמרית ינילוב עדן: יש פה את ההבדל בין 15,646,000 לגברים לבין 1,994,000 לנשים.

<עמרית ינילוב עדן: שכר ממוצע למאמן, אני בכוונה, אמרת שאתה רוצה לשמוע אנשי מקצוע.

<עמרית ינילוב עדן: שכר ממוצע למאמן או מאמנת לנשים הוא 86,000 לגברים 343,000.

<עמרית ינילוב עדן: שכר ממוצע לשחקנית ישראלית 49, שכר ממוצע לשחקן גבר 299.

<עמרית ינילוב עדן: שכר ממוצע לשחקנית זרה 85, זה ממוצע, אנחנו מדברים על ממוצע.

<עמרית ינילוב עדן: כשרואים את הסקאלה הזאת אז מבינים שאם לא יועברו תקציבים משמעותיים לליגת העל בכדורסל, לחילופין לליגות העל האחרות אם רוצים לקדם עוד ענפים כמו כדורגל, כדורעף, אי אפשר לעשות את זה ללא תקציבים.

מכלוף מיקי זוהר: חד משמעית אני לא חולק על כך.

<עמרית ינילוב עדן: אני חושבת שחשוב לראות בעיניים על מה מדובר פה ואיך הליגה אמורה - - -

מכלוף מיקי זוהר: בסדר, את רוצה שאני אגיד לך כמה שחקנית בליגה לאומית נשים מרוויחה בחודש?

מכלוף מיקי זוהר: אני יודע גם את זה לומר לך, אני גם בזה עסקתי.

מכלוף מיקי זוהר: ניסיתי להקים קבוצה בליגה הלאומית.

מכלוף מיקי זוהר: לא הצלחתי.

<עמרית ינילוב עדן: אבל בסופו של דבר, אם רוצים לגדל role models כמו שנאמר פה קודם, אם רוצים שחקניות שתשחקנה ויהיה להן איזשהו אופק, גם אופק תעסוקתי - - -

מכלוף מיקי זוהר: הדברים שאת אומרת הם ברורים והם ידועים ורק דבר אחד שאני חוזר ואומר.

מכלוף מיקי זוהר: בסוף, כמו שאמרה איריס, עם כל זה שאני חושב שהיא פשוט במלחמה שלה נלחמת על הדבר הלא נכון, גם מה שאת אומרת מוביל אותי לאותם שלושה פרמטרים שדיברנו עליהם: להתחיל לעודד אותן מלמטה, דבר שני, לעודד שידורים וכמה שיותר צפייה בספורט נשי ולהשקיע בספורטאיות עילוי.

מכלוף מיקי זוהר: יחד עם זה, כמובן, ברגע שאתה מעודד ומטפח את שידורי הספורט אז בהזדמנות הזו אתה גם יכול לתת תקציבים יותר גדולים לקבוצות הספורט הנשי.

מכלוף מיקי זוהר: בסופו של דבר, אותם שידורי ספורט, שהם כרגע לא כל כך קורים, הם משהו שאתה יכול לגרום לו לקרות אם תביא לשם משאבים.

עאידה תומא סלימאן: אלה פרמטרים טובים לטווח הארוך, השאלה איך נציל את המצב הקיים עכשיו.

מכלוף מיקי זוהר: המצב הקיים עכשיו הוא משהו שלדעתי אי אפשר לעשות בו הוקוס פוקוס, כי גם אם תביאי הרבה מאד כסף לספורט הנשי, את יודעת מה יקרה?

מכלוף מיקי זוהר: יהיו פה הרבה זרות טובות.

עאידה תומא סלימאן: לא, לא, לא, אני מדברת - - -

מכלוף מיקי זוהר: יהיו שחקניות זרות בכל הארץ מכל העולם.

עאידה תומא סלימאן: אני מודאגת - - -

<עמרית ינילוב עדן: יש עוד סוגיה בנושא של תקצוב - - -

מכלוף מיקי זוהר: לי חשוב לפתח את הישראליות.

עאידה תומא סלימאן: ברור אבל יש לך בעיה עם ליגת העל שעלולה לקרוס.

<עמרית ינילוב עדן: יש עוד סוגיה שהיא קשורה לרשויות המקומיות אם אפשר לציין.

מכלוף מיקי זוהר: בבקשה.

<עמרית ינילוב עדן: הרשויות המקומיות - - -

מכלוף מיקי זוהר: דרך אגב, תדעי לך שהשתמשת בזכות הדיבור שלך, ניתן לך עוד דקה ואז אנחנו עוברים לדוברים הבאים, כן.

<עמרית ינילוב עדן: הנושא של רשויות מקומיות.

<עמרית ינילוב עדן: מבדיקה שאנחנו עשינו, מסקירה שאנחנו עשינו, שהתייחסה לליגת על של נשים בכדורסל אבל זה תופס גם לענפים אחרים, יש בעיה שהרשויות המקומיות, אלו שכבר מחליטות להשקיע בספורט תחרותי בכלל, כי לא כולן משקיעות בספורט תחרותי מבחינת האג'נדה של הרשות, הן משקיעות באופן משמעותי סכומים נמוכים יותר בנשים מאשר בגברים וזה דבר שאפשר לבדוק אותו.

<עמרית ינילוב עדן: זאת אומרת, בתוך הרשויות המקומיות לא נעשית העדפה אלא סוג של אפליה מבחינת ספורט הנשים, אני אומרת שיש אפליה - - -

<רות דיין מדר: את רואה איך המדינה פועלת, איך את מצפה שהרשות המקומית תפעל?

<רות דיין מדר: המדינה קובעת את סדר העדיפות שלה והרשות כנראה מתאימה לאותו סדר עדיפות.

מירב בן ארי: את יודעת מה?

מירב בן ארי: לא, גבירתי, אני אגיד לך משהו על השלטון המקומי, או.

מירב בן ארי: קיי?

מירב בן ארי: נכון, המדינה, לא, לא, קודם כל, אני צריכה ללכת, אל תפריעי לי, אני רוצה להגיד לך משהו, המדינה, אין ספק שיש כאן אפליה נגד ספורט נשי, רגע, אני לא צריכה את זה, אני אגיד לך, את יודעת מה מפריע לי?

מירב בן ארי: שראש עיר שפוגש את אותן נשים שבסך הכול רוצות להתאמן בערב עם נשים שגרות בעיר שלו, מוכר להן את אולם הספורט שלו במחיר מופקע.

<רות דיין מדר: אבל זה גם לגברים - - -

מירב בן ארי: מה זה קשור?

מירב בן ארי: זה לא עוזר לי.

<קריאה: זה גם לילדים.

מירב בן ארי: מה זה קשור לילדים עכשיו?

מירב בן ארי: אני דיברתי על ילדים?

מירב בן ארי: אני מדברת על נשים.

מירב בן ארי: כשהולכת - - -

<עמרית ינילוב עדן: היכל הספורט במלחה - - -

מירב בן ארי: גברת, אני לא מצליחה להבין.

מירב בן ארי: את מבינה שיש כאן בעיה קשה של השלטון המקומי, אם היו - - -

<עמרית ינילוב עדן: לא רק - - -

מירב בן ארי: עזבי את ה כָּדוּרֶשֶת, אני - - -

<רות דיין מדר: מאמאנט קיימת בזכות השלטון המקומי.

מירב בן ארי: אז למה כדורגל לא?

<רות דיין מדר: אין לי מושג, אבל - - -

מירב בן ארי: למה?

מירב בן ארי: הן פחות טובות ופחות מוצלחות?

מירב בן ארי: הן פחות נשים?

<עמרית ינילוב עדן: התייחסתי לספורט התחרותי.

מירב בן ארי: למה, מה הסיבה?

מכלוף מיקי זוהר: חברים, חברים.

מירב בן ארי: שהיא תשלם כפול למגרש?

מירב בן ארי: למה, מאיפה הנשים האלה, האם הן לא - - -

מכלוף מיקי זוהר: תראי, בסוף - - -

<עמרית ינילוב עדן: לי לא ידוע על רשות מקומית - - -

מירב בן ארי: אז לי ידוע ואני - - -

מכלוף מיקי זוהר: יש, רגע, את משאירה אותי לבד?

<רות דיין מדר: סתם מחפשת את מי להתקיף כשמדינת ישראל - - -

<עמרית ינילוב עדן: אני לא עסקתי בהתקפות אבל הן - - -

<רות דיין מדר: כשראש מועצה, סליחה - - -

<עמרית ינילוב עדן: מדינת ישראל עושה גם תיעדוף.

מכלוף מיקי זוהר: שמך לפרוטוקול.

<רות דיין מדר: עורכת הדין רות דיין מדר, מהמרכז לשלטון מקומי, ממונה על ספורט.

<רות דיין מדר: אנחנו דרשנו מהמועצה הלאומית וממשרד הספורט שיתחיל לתקצב את הספורט ברשויות המקומיות ולהתחיל בילדות הצעירות, כי אנחנו כבר לקחנו אחריות על הילדות הצעירות ואנחנו מממנים אותן בכל הפעילות של התעמלות קרקע וג'ודו וכל החוגים שמתקיימים, באמצעות "פרחי ספורט" שאנחנו חברים שם ודאגנו ביחד עם משרד הספורט שיתקצבו את הילדות.

<רות דיין מדר: היו מספר דיונים שהתקיימו עם המועצה וביקשנו - - -

<עמרית ינילוב עדן: אני בפירוש הדגשתי שמדובר בספורט התחרותי.

<רות דיין מדר: אז מכל הדיון פה לחפש את הרשויות המקומיות - - -

מכלוף מיקי זוהר: חברים, אני רוצה להתקדם, ברשותכם, תודה.

מכלוף מיקי זוהר: המסר ברור.

מכלוף מיקי זוהר: אגב, אני גם כסגן ראש עיר לשעבר יכול לומר שאין ספק שרשויות מקומיות לא יכולות לתת את המגרשים בחינם, זה לא משהו שהוא אפשרי, גם לא מבחינה חוקית ואם רוצים לתת שימוש במגרש אפשר לתת אותו במחיר מסובסד מאד ולעזור כמה שניתן.

מכלוף מיקי זוהר: בסופו של דבר הכי טוב שנביא את הכסף לקבוצות מאשר שישלמו שכירות על מגרשים ומאשר שנגיד לרשויות המקומיות: תסבסדו.

מכלוף מיקי זוהר: אגב, סתם, ככה, שתדעו, הסכום הזה הוא מאוד מאוד שולי ביחס - - -

<עמרית ינילוב עדן: אני התייחסתי לספורט התחרותי וזה הבדל מאד משמעותי - - -

<רות דיין מדר: זה לא התחיל - - -

<עמרית ינילוב עדן: כשצריכים להחזיק קבוצה בליגת על - - -

עאידה תומא סלימאן: זה לא רק עניין של המגרשים, זו גם חלוקת התקציבים ותמיכה.

עאידה תומא סלימאן: הם תומכים בדיוק כמו שהמדינה תומכת.

עאידה תומא סלימאן: זה משקף את המצב הכללי.

עאידה תומא סלימאן: 85% בשנה לגברים יותר מאשר לנשים.

מכלוף מיקי זוהר: חלוקת התמיכות לספורט נשים צריכה להיות גבוהה יותר ואגב, אין מה לעשות, קבוצות ספורט מקצועניות בספורט נשי לא בונות תקציבים כמו שבונים היום בכדורגל ובספורט גברי.

עאידה תומא סלימאן: מה זאת אומרת?

מכלוף מיקי זוהר: אם את בונה קבוצת כדורסל בליגת העל נשים, את עושה קבוצה במיליון שקל ואם אתה בכדורסל, צדקתי, טל?

<טל נתן: יש ויש.

מכלוף מיקי זוהר: יש מיליון, מיליון מאתיים, אם זה שני מיליון וחמש מאות או אם זה שני מיליון - - -

<טל נתן: יש גם אשדוד בשלושה.

מכלוף מיקי זוהר: בשלושה אתה כבר הולך לאירופה לנסות לקחת את הגביע אבל בארץ קבוצת כדורסל גברים בליגת העל, לא מדברת אתך על פחות מ 5.5-6 מיליון שקל, לכן - - -

עאידה תומא סלימאן: תאמין לי שהיינו רוצות שיהיה לנו את הכסף הזה.

מכלוף מיקי זוהר: אני גם רוצה.

עאידה תומא סלימאן: ונבנה באותה צורה - - -

מכלוף מיקי זוהר: אבל אין לך מה, אין לך מה.

עאידה תומא סלימאן: "אין לך מה" בגלל - - -

מכלוף מיקי זוהר: נשלם לישראלים - - -

עאידה תומא סלימאן: תשמע, אנחנו מקיימים דיונים כדי לשפר את המצב, סליחה, סליחה, אני רק רוצה להגיד - - -

מכלוף מיקי זוהר: אבל אני רוצה לשמוע - - -

עאידה תומא סלימאן: אנחנו מקיימים דיונים כדי לשפר מצב.

מכלוף מיקי זוהר: שניה, שניה.

מכלוף מיקי זוהר: יש פה ראש קבוצה, שתיכף אני אראה לו שאני מבין קצת גם בניהול קבוצות.

מכלוף מיקי זוהר: בוא, תסביר לי.

<יצחק שלום צ'יניאו: אני אשמח לראות אז רק כדי שלא תיכשל - - -

מכלוף מיקי זוהר: מה התקציב שלך בשנה?

<יצחק שלום צ'יניאו: כדי שלא תיכשל - - -

מכלוף מיקי זוהר: כמה התקציב שלך בשנה?

<יצחק שלום צ'יניאו: אפשר רגע?

מכלוף מיקי זוהר: תענה לי, כמה התקציב שלך בשנה?

<יצחק שלום צ'יניאו: אני יכול להגיד את הדברים שלי?

מכלוף מיקי זוהר: כמה התקציב שלך בשנה?

<יצחק שלום צ'יניאו: אתה תשמע את הכול.

מכלוף מיקי זוהר: אני שואל שאלה, תענה לי.

מכלוף מיקי זוהר: כמה התקציב?

<יצחק שלום צ'יניאו: 2 מיליון שקל.

מכלוף מיקי זוהר: 2 מיליון שקלים?

<יצחק שלום צ'יניאו: כן.

מכלוף מיקי זוהר: אם אני אתן לך 4 מיליון שקלים, אתה עושה קבוצה הרבה יותר טובה?

<יצחק שלום צ'יניאו: אם מכבי - - -

מכלוף מיקי זוהר: יש לך ישראליות להביא ב-4 מיליון שקל.

<יצחק שלום צ'יניאו: אני לא יכול, אתה כל הזמן שואל, אתה לא רוצה להקשיב.

עאידה תומא סלימאן: תן לו לענות.

<יצחק שלום צ'יניאו: אתה לא רוצה להקשיב וזה בסדר.

מכלוף מיקי זוהר: אני רוצה להקשיב.

<יצחק שלום צ'יניאו: אתה רוצה להקשיב, אז תן לי בבקשה להגיד את הדברים ואל תשאל אותי שאלות מנחות, תאמין לי, אתה תבין הכול.

<יצחק שלום צ'יניאו: בעוונותיי, אני גם מנכ"ל קבוצת הגברים, לכן יש לי אפשרות להשוות ואני בעניין - - -

מכלוף מיקי זוהר: אתה יכול להיות מנכ"ל של ....

מכלוף מיקי זוהר: זה עוון גדול, תעבוד עם אלדד - - -

<טל נתן: אני בעניין הזה פחות או יותר בקבוצות הגברים מ-99' ובמחלקות הנוער משנות ה-90, אז אני חושב שאני יודע מה אני רוצה להגיד.

<טל נתן: אנחנו חיים באילוצים שאתה בכלל לא מבין אותם כי אתה חיית רק בקבוצות גברים.

מכלוף מיקי זוהר: מה אתה אומר?

<טל נתן: אתה חיית רק בקבוצות גברים.

מכלוף מיקי זוהר: איך אתה יודע?

<טל נתן: כי אם אני לא יכול לקחת מאמנים, כשמהתשתית של המאמנים הם אותם מאמנים, אם אני לא יכול לקחת מאמנים ראויים - - -

מכלוף מיקי זוהר: אתה תשלם - - -

<יצחק שלום צ'יניאו: אני אשלם פחות ואני אקבל מאמנים פחות טובים.

<יצחק שלום צ'יניאו: אם אני לא יכול להעסיק מאמן כושר שאני יכול להעסיק בגברים, אז הקבוצה שלי תהיה פחות מקצוענית.

<יצחק שלום צ'יניאו: אם אני לא יכול להעסיק פסיכולוגית ספורט כי אין לי את הכסף ואני יכול להמשיך ולמנות לך מכאן ועד להודעה חדשה עוד תפקידים.

<יצחק שלום צ'יניאו: אני לא יכול להביא יותר משלש זרות, כשבגברים נראה לך סביר שאין בעיה שיהיו חמישה ששה ושבעה זרים בקבוצה.

<יצחק שלום צ'יניאו: אני לא יכול כי התקנון לא מאפשר לי.

מכלוף מיקי זוהר: ואם יהיו זרות בליגת כדורגל?

<יצחק שלום צ'יניאו: אני לא רוצה, אני רוצה את שלש הזרות האלו אבל יש הבדל כמו שאתה יודע, יש הבדל אם אתה מביא זר ב 2,000 דולר, ב- 20,000 דולר או ב-50,000 דולר ואז השאלה עם מי השחקן שלך, עם מי מאיר טפירו, כשעוד שיחק, ישחק, האם ישחק עם זר של 20,000 דולר ואז קריית גת יהיה לה יותר קשה - - -

מכלוף מיקי זוהר: יש בכדורסל נשים בעולם כולו זרות שבאות להרוויח יותר ממאה אלף דולר?

<יצחק שלום צ'יניאו: יש זרות שקיבלו ברוסיה - - -

מכלוף מיקי זוהר: לא, לא, לא - - -

<טל נתן: אני - - -

מכלוף מיקי זוהר: זרות שמגיעות לארץ, כן.

<יצחק שלום צ'יניאו: בוודאי.

מכלוף מיקי זוהר: לא באשדוד - - -

<יצחק שלום צ'יניאו: הרצליה מאד רצתה ללכת השנה לאירופה, הרצליה מאד רצתה ללכת השנה לאירופה.

<יצחק שלום צ'יניאו: הגברים קיבלו מענק, אתה מכיר את זה מצוין, כדי ללכת לאירופה.

<יצחק שלום צ'יניאו: הנשים לא יכלו, לא יכלו.

<יצחק שלום צ'יניאו: יש לנו קבוצה ראויה להתמודד באירופה בנשים, אין לנו יכולת כלכלית ללכת להתמודד באירופה.

<יצחק שלום צ'יניאו: ראש עיר אשדוד נותן את הכסף - - -

מכלוף מיקי זוהר: כמה הוא נותן?

<יצחק שלום צ'יניאו: אתה מכיר יותר טוב ממני אז תגיד אתה.

<יצחק שלום צ'יניאו: הם יכולים להתמודד.

<יצחק שלום צ'יניאו: הרצליה - - -

מכלוף מיקי זוהר: 2.5 מיליון שקל.

<יצחק שלום צ'יניאו: יפה.

<יצחק שלום צ'יניאו: וכמה נותנים לקבוצת ליגת על גברים שרצה לאירופה, היום?

מכלוף מיקי זוהר: מי, כדורסל גברים?

<יצחק שלום צ'יניאו: המדינה.

מכלוף מיקי זוהר: כדורסל גברים?

<יצחק שלום צ'יניאו: כן, כמה היא מקבלת?

מכלוף מיקי זוהר: אם אני לא טועה בערך 3.5 מיליון שקל.

<יצחק שלום צ'יניאו: קבוצת גברים שרוצה ללכת לאירופה, כמה היא מקבלת?

מכלוף מיקי זוהר: באשדוד אתה מדבר.

<יצחק שלום צ'יניאו: קבוצת גברים שרוצה ללכת לאירופה, כמה היא מקבלת?

מכלוף מיקי זוהר: מדבר על אשדוד?

<יצחק שלום צ'יניאו: קבוצת גברים שרוצה ללכת לאירופה, כמה היא מקבלת?

מכלוף מיקי זוהר: קבוצת גברים - - -

<יצחק שלום צ'יניאו: שרוצה ללכת ולהתמודד באירופה.

<עמרית ינילוב עדן: מהטוטו 650 אלף שקל.

<יצחק שלום צ'יניאו: יפה.

<יצחק שלום צ'יניאו: כמה קבוצת נשים מקבלת כדי להתמודד באירופה?

<יצחק שלום צ'יניאו: אפס.

עאידה תומא סלימאן: למה?

עאידה תומא סלימאן: תשאל כמה כל הליגה מקבלת.

עאידה תומא סלימאן: אתה יודע כמה?

<קריאה: אתם רוצים לתת נתונים - - -

מכלוף מיקי זוהר: עכשיו השלב - - -

עאידה תומא סלימאן: אדוני, אתה יודע כמה - - -

מכלוף מיקי זוהר: עכשיו הוא זרק אינפורמציה, עכשיו אני אסדר אותה, בסדר.

עאידה תומא סלימאן: אתה נראה לי בקי בכל - - -

<יצחק שלום צ'יניאו: בקי, בקי.

עאידה תומא סלימאן: כמה ליגת על מקבלת?

<קריאה: הם לא יודעים כמה.

עאידה תומא סלימאן: מיקי, תגיד לי, כמה ליגת על מקבלת?

<יצחק שלום צ'יניאו: עוד משפט אחד אחרון.

מכלוף מיקי זוהר: כמה אתה מרוויח, איזי?

<יצחק שלום צ'יניאו: נכון, אני לא מתבייש ואני רוצה להגיד לך - - -

מכלוף מיקי זוהר: זו הייתה בדיחה.

<יצחק שלום צ'יניאו: לא, זה בסדר, אני מתפרנס מאינטרנט, לא מתחום הכדורסל.

מכלוף מיקי זוהר: אני צוחק.

<יצחק שלום צ'יניאו: משפט אחרון, אם שחקנית כדורסל שלי, כמו ליאת סואץ קרני צריכה לעשות השלמה והיא שחקנית ששיחקה באירופה - - -

מכלוף מיקי זוהר: מסכים אתך.

<יצחק שלום צ'יניאו: היא צריכה לעשות השלמת הכנסה - - -

מכלוף מיקי זוהר: זו החלטה - - -

<יצחק שלום צ'יניאו: היא צריכה כי יש לי בסוף את ה-2 מיליון שקלים - - - גברים, חמישה זה כישלון ואם יש לי אופיר, שהיא שחקנית נבחרת חמישייה, הנה, פה, שאנחנו מגדלים אותה במועדון מגיל 15, אני מתבייש להגיד את הסכום ויש לי חוזה אתה לעוד שלש שנים, אני מתבייש להגיד מה הסכומים והיא תצטרך לעשות עוד שנה, או שנתיים בקבוצה - - -

מכלוף מיקי זוהר: מסכים אתך - - -

<יצחק שלום צ'יניאו: אז זה כישלון של המערכת.

<עמרית ינילוב עדן: זה כשל מערכתי.

מכלוף מיקי זוהר: אז אני אומר כך, ברשותכם - - -

<יצחק שלום צ'יניאו: זה לא שהיא - - -

מכלוף מיקי זוהר: הדברים ברורים.

<יצחק שלום צ'יניאו: תודה.

מכלוף מיקי זוהר: אני אומר כך, תראה, הישראלית היקרה ביותר היום במדינת ישראל ואין הרבה, זאת אומרת, אנחנו יודעים כמה ישראליות בכירות יש בליגת העל, למשל בכדורסל.

<טל נתן: יש מעט.

מכלוף מיקי זוהר: לצערי.

מכלוף מיקי זוהר: בגלל זה אני רוצה להצמיח אותן מלמטה.

מכלוף מיקי זוהר: אני רוצה שבכל קבוצה יהיו שתי ישראליות בכירות.

מכלוף מיקי זוהר: זו המטרה שלי אבל כרגע אין אפילו לא ישראלית אחת, חוץ מאשדוד, אפילו לא ישראלית אחת, אף אחת לא מרוויחה יותר מ-200,000 שקל בשנה.

מכלוף מיקי זוהר: לא מכיר ישראלית שמרוויחה יותר מ-200,00 שקל בשנה ואני זרקתי פה סכום אפילו מופרז.

מכלוף מיקי זוהר: 200,000 שקל בשנה, לא חושב שיש אפילו אחת כזו ואם אני רוצה לקחת סתם, דוגמה, קבוצת כדורסל כמו שלך ואני רוצה לשים בה שתי שחקניות ישראליות בכירות ועוד שלש שחקניות טובות, עם השכר של הישראליות לא עברתי בשום קונסטלציה את המיליון שקל, אפילו פחות, אפילו ב-800 אני עושה אחלה ישראליות לליגת על, גם רצות לאליפות.

מכלוף מיקי זוהר: אחר כך אני רוצה להביא זרות טובות ואני שם על שלש זרות 100,000 דולר, אני רוצה להשתגע, אז זה עוד 1.2 מיליון שקל וגם אם אני מכניס את עלויות המעסיק אני מגיע ל-2.5 מיליון שקל.

מכלוף מיקי זוהר: אתה אומר שיש לך 2 מיליון שקל?

מכלוף מיקי זוהר: לא סתם רצת כמעט לאליפות.

מכלוף מיקי זוהר: אבל אני אומר דבר אחר.

מכלוף מיקי זוהר: אם אתה רוצה לפתח את הספורט הנשי, אין ספק שאתה צריך לתת קצת יותר כסף לספורט הנשי בליגת העל, גם בכדורגל, גם בכדורסל, אני כן רוצה להגדיל את התקציבים בצורה משמעותית, בוא נגיד ב-20%, 30%, בטח לא להכפיל אותם פעמיים ושלש כי הכסף הזה בסוף לא ילך לקבוצות ולשחקניות, הכסף הזה ילך לקבוצת בוגרים השנייה שאתם צריכים לנהל או למישהו אחר, למה?

מכלוף מיקי זוהר: כי תמיד לוקחים מהנשים וזה מניסיוני, כדי להעביר - - -

<יצחק שלום צ'יניאו: לא, לא, לא.

מכלוף מיקי זוהר: זה ככה עובד בהנהלת קבוצות.

<קריאה: ממש לא.

מכלוף מיקי זוהר: אבל אני רוצה לעשות דבר אחר.

מכלוף מיקי זוהר: אני רוצה לפתח את כדורסל הנשים מלמטה.

מכלוף מיקי זוהר: אני רוצה להגדיל את התקציבים לספורט הנשי בכל ענפי הספורט ולכל הקבוצות.

מכלוף מיקי זוהר: אני רוצה לעודד שידורי ספורט שייראו כמה שיותר ספורט נשי בטלוויזיה, כדי שאותן בנות ירצו לחקות את אותן נשים.

מכלוף מיקי זוהר: וכן, אני גם רוצה להגדיל לקבוצות הבוגרות את התקציבים, לא בסכומים שכנראה מדמיינים פה, בהכפלות של ארבע ושלש, אבל כן ב-20%-30% כדי שיהיו זרות קצת יותר טובות, כי הזרות הטובות מושכות אחריהן גם את הישראליות, אין בכלל שאלה שיש לזה משמעות, זה ה vision שלי - - -

<יצחק שלום צ'יניאו: זה vision לא נכון, כי היום - - -

מכלוף מיקי זוהר: תסתכל על האינטרסים של הרצליה - - -

<יצחק שלום צ'יניאו: לא, סליחה, חמש או שש שחקניות - - -

מכלוף מיקי זוהר: לא על האינטרסים של הספורט הנשי במדינת ישראל.

<יצחק שלום צ'יניאו: אני חושב שאתה לא צודק ואני חושב שאתה שם את הדברים בצורה לא נכונה.

<יצחק שלום צ'יניאו: חמש שש שחקניות בכל קבוצה בליגת העל הישראלית מרוויחות שכר שפחות או יותר נסיעות, אולי קצת יותר.

<יצחק שלום צ'יניאו: ראית את השקפים, ראית את הממצאים ואם אתה חושב ששחקנית נבחרת ישראל צריכה לעבוד כבייביסיטר - - -

מכלוף מיקי זוהר: לא.

<יצחק שלום צ'יניאו: אבל זה המצב - - -

מכלוף מיקי זוהר: תגיד לי, מי שמרוויחה 200,000 שקל צריכה לעבוד כבייביסיטר?

<יצחק שלום צ'יניאו: סליחה, יש גם שחקנית 789 בנבחרת ישראל, לא כולן שי דורון ולא כולן - - -

מכלוף מיקי זוהר: אז אני אומר, בוא נפתח שחקניות שלא יצטרכו לעשות גם בייביסיטר.

<יצחק שלום צ'יניאו: היום יש שחקניות נבחרת ישראל שניצחו את טורקיה ומקבלות שכר שבושה להגיד.

<טל נתן: תן לי רגע.

מכלוף מיקי זוהר: אתם משלמים את השכר הזה כי זה המצב שלכם כרגע ונוח לכם.

<טל נתן: רגע, שניה.

<יצחק שלום צ'יניאו: אז לא 20% 30% - - -

<טל נתן: רגע, אדוני היושב ראש, בבקשה.

מכלוף מיקי זוהר: אם היו יותר קבוצות ליגת על נשים והיה ביקוש לקבוצות האלו, הייתם נועלים את הכסף.

מכלוף מיקי זוהר: אתם בסופו של דבר הולכים על האינטרס שלכם, כמה שפחות לתת לשחקנית.

מכלוף מיקי זוהר: אתה דואג לשחקנית?

מכלוף מיקי זוהר: אתה דואג לקופת הרצליה.

<יצחק שלום צ'יניאו: אם היה תקציב ראוי לכדורסל הנשים, היינו היום באירופה.

<קריאה: עזוב, זו דמגוגיה.

<יצחק שלום צ'יניאו: אם היה תקציב ראוי לספורט הנשים, זו לא דמגוגיה זו המציאות, אז השחקניות היו מקבלות את השכר הראוי כשחקנית מקצוענית.

מכלוף מיקי זוהר: טל נתן, בבקשה.

<טל נתן: תודה רבה.

<טל נתן: אני אציג את עצמי קודם כל.

<טל נתן: אני מאמן שקשר את חייו עם נוער וכדורסל נשים.

<טל נתן: אני כבר מאמן קרוב לשלושים שנה את הקבוצות הכי חזקות במדינת ישראל, את הנבחרות, את כל נבחרות ישראל ועכשיו אני מנהל האגף המקצועי לנשים.

<טל נתן: אפילו אימנתי באירופה שנה אחת ואני אסיים את הקריירה שלי כמאמן כדורסל נשים מוביל, לא כמו שמסיים מאמן כדורסל גברים.

<טל נתן: פה הבעיה, זה חוסר השוויון שיש ולא יכול להיות מצב כזה.

<טל נתן: יש עוד דבר שכבוד היושב ראש התייחס אליו בתחילת הדברים.

<טל נתן: כשהמורה שמה שלט שיש אימון כדורסל לבנות, מגיעה אולי ילדה אחת לאימון.

<טל נתן: אם מגיעות שתיים, זו בכלל משימה חגיגית.

<טל נתן: אנחנו הצלחנו בכדורסל בנות להביא 4,200 בנות לשחק כדורסל, שזה כמו כל ענפי הספורט ביחד במדינת ישראל, כי באמת עובדים ומשקיעים, בשיתוף מנהל הספורט ואתנה וכולם.

<טל נתן: כולם עוזרים לנו, אני אומר את האמת, יש עבודה והמדינה עוזרת בדברים האלה, לכדורסל נשים.

<טל נתן: לא צריך להיות צבועים ולהגיד רק את הדברים הרעים.

<טל נתן: פה הסיפור.

<טל נתן: החינוך לספורט.

<טל נתן: המסורת של ספורט נשים.

<טל נתן: התקשורת.

מכלוף מיקי זוהר: נכון.

<טל נתן: כל הדברים האלה.

<טל נתן: על מה אתם מדברים?

<טל נתן: זו משימה כמעט בלתי אפשרית לאמן קבוצת בנות כשזה היחס מסביב.

<טל נתן: של כולם.

<טל נתן: כל הזמן משווים אותי באגף נשים לכדורסל גברים.

<טל נתן: אותי צריכים בכלל להשוות לכדוריד, לכדורעף, לכדורגל, לא לבנים.

<טל נתן: ספורט נשים זה משהו אחר לגמרי.

<טל נתן: צריכים להיות מומחים בספורט נשים בשביל להצליח בספורט נשים.

<טל נתן: זו מדיניות אחרת, זה דבר אחר, זה סגנון אחר.

<טל נתן: כמה משפטים בשביל שתבינו כמה קשה לאמן.

<טל נתן: אני בצד המקצועי.

<טל נתן: הוא דיבר בצד של המנהל, זה משהו אחר ואיריס, כיושבת ראש המינהלת.

<טל נתן: כל אחד מאתנו מסתכל על זה בצורה שונה.

<טל נתן: אלה הדברים הקצרים שהיו לי להגיד, זה הכול.

מכלוף מיקי זוהר: ראשית, אני חייב לומר שאני יודע את עבודתך הטובה גם באיגוד הכדורסל ו'ישר כח' על כך.

מכלוף מיקי זוהר: אני חוזר ואומר, לבוא ולתת עכשיו פתרון קסם לספורט הנשים זה פשוט לא נכון.

מכלוף מיקי זוהר: זה גם לא אפשרי.

מכלוף מיקי זוהר: אם לא נצמיח ספורטאיות צעירות, ניתן להן מודל ראוי לחיקוי ראוי ומודל לחיקוי ראוי זה גם שידורי ספורט וגם תקציבים קצת יותר גדולים לקבוצות המקצועניות ואם לא נשקיע בספורטאיות שבאמת יותר טובות מכולן, ספורט הנשים לא יתרומם.

מכלוף מיקי זוהר: כדי לרומם אותו צריך שחקניות טובות.

מכלוף מיקי זוהר: אין מה לעשות.

מכלוף מיקי זוהר: צריך שחקניות טובות, שיהיה כייף לצפות בהן.

מכלוף מיקי זוהר: ולעשות שחקניות טובות זה דבר מאד אפשרי ולא כזה מסובך.

מכלוף מיקי זוהר: זה פשוט לעבוד אתן מגיל צעיר, לטפח אותן, אם זה באימונים אישיים, אם זה בהשקעה כספית יותר גבוהה, אם זה בטיפוח ועידוד של כל מיני בחורות מרחבי הארץ להיכנס לענף הזה, לנסות אותו, לראות אותו, גם בגיל אפילו יותר מבוגר, לאו דווקא בגיל א' וב', גם אם הן בנות 12,13, אפשר לנסות לשכנע אותן לבוא ולהיכנס למערכת הזאת.

מכלוף מיקי זוהר: יש המון שחקנים - - -

<טל נתן: צריך פרויקט איתור ארצי גדול ולהשקיע בזה את הכסף.

מכלוף מיקי זוהר: בהחלט.

<טל נתן: פרויקט איתור ארצי לספורט נשים.

מכלוף מיקי זוהר: ואז מה יקרה, אותן בנות שיתפתחו להיות שחקניות טובות ולא משנה כרגע באיזה ענף ספורט, יהיו שוות הרבה יותר כסף, כי בסוף, בספורט, זה היצע וביקוש.

מכלוף מיקי זוהר: אם את מספיק טובה, יהיו יותר קבוצות שירצו אותך ואז יקומו עוד קבוצות ספורט ואז הביקוש והתחרות יהיו גבוהים יותר ואז השחקניות ירוויחו הרבה יותר.

מכלוף מיקי זוהר: מי שמכיר את ליגת העל בכדורסל גברים, אני מכיר אותה קצת, קשה להביא ישראלים.

מכלוף מיקי זוהר: למה?

מכלוף מיקי זוהר: כי יש הרבה קבוצות, יש מעט מאד ישראלים שהם בכירים וכל אחד מקבל יותר מהזרים.

מכלוף מיקי זוהר: ישראלים בכירים היום בכדורסל גברים מרוויחים יותר מהשחקנים הזרים.

מכלוף מיקי זוהר: למה?

מכלוף מיקי זוהר: כי בסופו של דבר יש איכות.

מכלוף מיקי זוהר: את האיכות הזאת אנחנו חייבים לייצר בספורט הנשי.

מכלוף מיקי זוהר: לייצר את האיכות, את החומר האנושי.

מכלוף מיקי זוהר: לפתח את הספורט הנשי זה מתחיל קודם כל מאיכות.

מכלוף מיקי זוהר: ואיך אתה עושה את זה?

מכלוף מיקי זוהר: באמצעות תקציבים.

מכלוף מיקי זוהר: אתה מושך את הבנות להתאמן אתך, אתה מושך את הבנות להיכנס לענפים המקצועיים ולא לתת להן להישאר בבית ולחפש דווקא ענפים שהם יותר מתאימים לנשים כביכול, מדומים כנשיים.

מכלוף מיקי זוהר: נניח, בנות רוצות ללכת לבלט, למה?

מכלוף מיקי זוהר: שבנות ילכו גם לכדורגל, גם לכדורסל, למשוך אותן לשם, זה עולה כסף.

מכלוף מיקי זוהר: אברהם זוכמן, בבקשה.

<אברהם זוכמן: תודה רבה.

מכלוף מיקי זוהר: אחריו דודו מלכה ואחר כך כנראה שאנחנו נסיים את הישיבה.

<אברהם זוכמן: אני נתבקשתי לבוא ולהציג תמונת מצב, מה קורה במערכת החינוך.

<אברהם זוכמן: משתתפים בתחרויות ספורט של בתי ספר בין 250-300,000 תלמידים ותלמידות מדי שנה, בשבעה עשר ענפי ספורט.

<אברהם זוכמן: לאו דווקא ענפי ספורט שאנחנו מכירים, יש גם פעילויות ספורט כמו כושר גופני וכמו משחקים של פעם.

<אברהם זוכמן: חושפים את הנערים ואת הנערות, את הילדים ואת הילדות, למגוון עצום של פעילויות ומצפים שיבואו כל המומחים לדלות את הילדים שמתאימים, כל אחד לענף הספורט שלו.

<אברהם זוכמן: בתחרויות הספורט של בתי ספר, כמו שאמרתי יש לנו למעלה מ-10,000 קבוצות, 45% מהן הם לבנות ו-55% לבנים.

<אברהם זוכמן: יש לנו שידורי טלוויזיה של כל משחקי הגמר, כל משחקי הגמר.

<אברהם זוכמן: שידור לבנים, שידור לבנות, אין שום אפליות.

<אברהם זוכמן: פרחי ספורט, בשיתוף משרד התרבות והספורט לשמחתי, יחד עם הרשויות המקומיות, אנחנו מקיימים בכיתות ג', ד', ששם גם כן ניתן לאתר את הילדים.

<אברהם זוכמן: ישנן הפסקות פעילות מטעם אתנה, שנכנסות לבתי הספר כדי לאתר תלמידות בעיקר, ואני שמח לומר שרבות הבנות שהצטרפו לקבוצות מתוך ההפסקות הפעילות האלו, שמתקיימות בבתי הספר.

<אברהם זוכמן: כל המשלחות שאנחנו מוציאים לחו"ל מדי שנה, עשרה בתי ספר, חצי מהם זה בנים, חצי בנות.

<אברהם זוכמן: לא יוצאת משלחת בלי קבוצת בנות.

<אברהם זוכמן: תצא משלחת של בנות אם אין בנים אבל לא להיפך.

<אברהם זוכמן: יש 150 כיתות ספורט בחטיבות הביניים.

<אברהם זוכמן: חובה של קבוצת בנות תחרותית.

<אברהם זוכמן: אין קבוצת בנות – אין כיתת ספורט.

<אברהם זוכמן: זאת אומרת, מבחינת מערכת החינוך אנחנו עושים שוויון מלא עם כמובן תיעדוף לבנות, על מנת להבטיח שתהיינה קבוצות בנות כי אחרת בתי הספר גם עלולים חס וחלילה לוותר על הדברים האלה.

<אברהם זוכמן: ישב אצלי - - -

מכלוף מיקי זוהר: אם תוכל לסכם כי הזמן - - -

<אברהם זוכמן: כן.

<אברהם זוכמן: ישב אצלי אריק שיבק, מי שהיה מאמן נבחרת הכדורסל.

<אברהם זוכמן: תזכרו שאני בא - - -

<קריאה: הוא מורה להתעמלות במקצועו.

<אברהם זוכמן: כן.

<אברהם זוכמן: אני שיחקתי בליגת העל בכדורסל, בליגת העל בכדורעף, שיחקתי בנבחרות ישראל בכדורסל ובכדורעף, אימנתי בליגת העל וגידלתי בנות.

<אברהם זוכמן: אנה דרייגור, אורית ליטני, שמות מהמפורסמים ביותר בישראל אצלי התחילו בכיתה ה', אני כבר אומר לך, גידלתי את כל החבר'ה האלה.

<אברהם זוכמן: אם לא יבואו מאמנים בכירים לדלות את הילדים מבתי הספר, מתחרויות אתלטיקה, מתחרויות של כושר, מתחרויות של משחקים של פעם, לא רק מהכדורסל לקחת כדורסל, אלו אותן ילדות ואותם ילדים.

<אברהם זוכמן: לבוא לתחרויות שהן לא עֲנָפִיות ולדלות משם את הילדים, אף אחד לא יביא להם.

מכלוף מיקי זוהר: נכון.

<קריאה: אז מה משרד הספורט עושה?

<אברהם זוכמן: אני לא דיברתי על משרד הספורט - - -

<קריאה: אם משרד הספורט כל כך עושה כל מה שאתה אומר.

<קריאה: אפשר לחשוב - - -

מכלוף מיקי זוהר: בלי הערות ביניים.

<אברהם זוכמן: אני מציג תמונת מצב.

<אברהם זוכמן: התפקיד שלנו הוא לאפשר לכל מי שרוצה, להשתתף ולחשוף את כולם, גם תלמידים וגם תלמידות.

<אברהם זוכמן: אני לא מבקר.

<אברהם זוכמן: אף אחד לא רוצה לבקר, זה לא מתפקידי לבקר היום.

מכלוף מיקי זוהר: הדברים שאמרת הם מאד נכונים.

מכלוף מיקי זוהר: חלק מהעניין הוא ליצור מצב שיש כמות טובה וגדולה של מאמנים איכותיים שמבינים את התחום, שגם הולכים ומאתרים את הבנות הללו בכל מיני מוקדים מסוימים שאפשר בהם לאתר אותן.

מכלוף מיקי זוהר: זה גם חלק מהמשימות.

מכלוף מיקי זוהר: כן, דודו מלכא, בבקשה.

<דודו מלכא: קודם כל, תודה רבה.

<דודו מלכא: אני אגיד שלושה דברים אבל אני רוצה רק להגיד הערה למה שאברהם מתאר כאן.

<דודו מלכא: התמונה הוורודה שהוא מתאר אין לה שום קשר לספורט אלא אולי עוזרת בעקיפין - - -

מכלוף מיקי זוהר: מה?

מכלוף מיקי זוהר: מה?

מכלוף מיקי זוהר: מה?

מכלוף מיקי זוהר: רק תחזור.

<דודו מלכא: אין לה קשר לספורט.

<דודו מלכא: התמונה הוורודה שתיאר אברהם היא תמונה ורודה שאני מכיר אותה וכל מה שהוא אמר אכן נכון, יש המון פעילות אבל בכדי לסנכרן את זה עם הספורט צריכה להיות קצת יותר עבודת תיאום בין משרד הספורט למשרד החינוך.

<דודו מלכא: מה שיש היום זה על קצה המזלג.

<דודו מלכא: אני לא רוצה כאן לפתור את הבעיה, רק רציתי להגיד משהו בהמשך לאברהם.

<דודו מלכא: אני רוצה לחלק את זה לשלושה: מה אנחנו עושים בתשתיות, מה אנחנו עושים במצוינות ומה עתיד לבוא.

<דודו מלכא: בתשתיות, עובדתית, יושבת כאן עמרית, מנכ"לית אתנה, שהוקמה כגוף לפני כעשר שנים, שסיים את התקציב שקיבל מהטוטו, שמונים שנה בשמונה שנים - - -

<עמרית ינילוב עדן: שמונים מיליון.

<דודו מלכא: 80 מיליון.

<דודו מלכא: מה אמרתי?

<עמרית ינילוב עדן: שמונים שנה.

<דודו מלכא: 80 מיליון לשמונה שנים ואנחנו מתכוונים, יחד עם עמרית ואתנה והמועצה לספורט נשים, להכין תכנית שהיא אמורה להיות לחמש שנים, 20 מיליון כל שנה.

<דודו מלכא: בתכנית הזאת גם שינוי עמדות וגם עוד פרויקטים להגדלת התשתיות, במיוחד להגדלת התשתיות של ספורטאיות, בכדי שיהיו יותר ספורטאיות.

<דודו מלכא: עובדתית היום, מספר הספורטאיות ביחס לבנים-בנות או גברים-נשים הוא 20%-80% זאת אומרת שעובדתית יש לנו יותר גברים ואנחנו מתקדמים לאט עם הנשים.

<דודו מלכא: ממש קשה, כפי שטל אמר, מאד קשה.

<דודו מלכא: אז זה בתחום של התשתיות.

<דודו מלכא: בתחום של המצוינות אני רוצה להעיר שני דברים.

<דודו מלכא: אחד, במשלחת האולימפית, לראשונה מספר הנשים הוא 25 נשים לעומת 22 גברים.

<דודו מלכא: זה לראשונה שהנשים יותר מן הגברים.

<דודו מלכא: אם אנחנו רוצים לראות יש לנו זרקור וכפי שאמרתם, מודלים לחיקוי, אז קודם כל מספר הנשים במשלחת האולימפית הוא גדול.

<דודו מלכא: יש לנו פרויקט שנקרא "חמישה ענפי כדור" שאנחנו רוצים שהם יגיעו למשחקים האולימפיים.

<דודו מלכא: כפי שידוע לכם, הפעם האחרונה שהיו משחקי כדור זה היה ב-1968 ולפני כן ב-52', פעמיים, זה הכול ומאז אין לנו ייצוג של ענפי כדור.

<דודו מלכא: מה עשינו?

<דודו מלכא: לקחנו חמישה ענפים.

<דודו מלכא: מתוך החמישה ענפים שאנחנו משקיעים בהם בשנה מיקוד מאמץ, 9 מיליון שקל בשנה, שלושה ענפים הם ענפים של נשים.

<דודו מלכא: כדורסל נשים, כדורעף נשים וכדור מים נשים.

<דודו מלכא: אנחנו עושים את זה כיון שאנחנו יודעים שסיכויי ההצלחה יותר גדולים לנשים.

<דודו מלכא: זאת אומרת, שהספורטאיות האלו מקבלות.

<דודו מלכא: הדבר השלישי שאני רוצה לומר.

<דודו מלכא: התכניות, לאור הדיונים שהיו כאן בכנסת ולאור הדיונים שהיו על מאמאנט ו כָּדוּרֶשֶת, בכלל, זה עלה על סדר היום, מיקי, זה עלה על סדר היום ואנחנו בחודשים האחרונים מקיימים המון דיונים והתכניות נכתבות ממש בימים האלה.

<דודו מלכא: אנחנו מתכוונים קודם כל לחזק את הליגות הבכירות.

<דודו מלכא: ליגת על כדורסל נשים תקבל בצורה מאד משמעותית.

<דודו מלכא: זו הצהרה גם של המועצה הלאומית לספורט, תקבל העלאה משמעותית.

<דודו מלכא: לא 20%-30% אלא הרבה יותר, בכדי שזה יהיה הפיצוי המסוים שמה לעשות, שהשיווק במירכאות אני אומר, מפטם מאד את קבוצות הגברים, אם זה כדורגל או כדורסל ולכן, אנחנו מתכוונים לעשות לפחות אפליה מתקנת לקבוצות ליגת העל בכל הענפים, כדורגל, כדורסל, כדורעף וכדוריד.

<דודו מלכא: הדבר הנוסף זה שאנחנו מנסים לתת פתרון גם להשתתפות בגביע אירופה כדי שקבוצה שנוסעת לגביע אירופה, אם זו אשדוד שרוצה עכשיו להשתתף, תקבל מספיק כסף שהיא תוכל לעמוד על הרגלים ולא תצטרך להיכנס לגירעונות.

<דודו מלכא: אמנם לא נמצאת כאן איריס שטרק אבל - - -

מכלוף מיקי זוהר: הצלצול הזה הוא כיוון שהמליאה מתחילה, לכן אני חייב לסיים.

<דודו מלכא: משפט אחרון.

<דודו מלכא: אני רק רוצה לומר שהתהליכים האלה לא נעשים ביום אחד, זה לוקח זמן.

מכלוף מיקי זוהר: חברים, ניתן משפט אחד להילה ואחר כך בת שבע ואחר כך לך.

מכלוף מיקי זוהר: מישהו עוד רוצה?

מכלוף מיקי זוהר: אבל באמת משפט כי אני צריך לסיים את הדיון כי אחרת כבר יעשו לנו בלגאן.

מכלוף מיקי זוהר: כן.

<הילה ישעיהו: קודם כל לנו הכי קל כי אנחנו לראשונה קיבלנו השנה תקציב, 30 שקל לשחקנית אז זה ממש קל.

<הילה ישעיהו: אנחנו בעצם עושות את כל ההצלחה שלנו בעצמנו והמספרים יעידו.

<הילה ישעיהו: דיברתם על 4,000, אנחנו יש לנו 10,000 ביחד עם הקולגות שלנו, מלמטה למעלה, כמו שתיארת, עבודה עצמית - - -

מכלוף מיקי זוהר: 'ישר כח'.

<הילה ישעיהו: אדירה בכל הארץ ואנחנו, כמו שאמרת, אתם מחפשים את ה role models, אנחנו role models לילדות שלנו, הן באות לספורט אחרינו.

<הילה ישעיהו: אני גרה בקיבוץ עינת, יש לי היום שלש קבוצות של ילדות, זאת אומרת, 40% מהבנות בבית הספר האזורי משחקות כָּדוּרֶשֶת בחוג קבוע, משלמות עליו.

<הילה ישעיהו: בסוף השבוע הזה יש להן מחנה אימונים, הזמנו את הכדור מים שיבואו לעשות להן פעילות בריכה כדי לחשוף אותן.

<הילה ישעיהו: תבואו, תנו לנו לְרָשֶת את כל הארץ ב כָּדוּרֶשֶת, תהיה לכם פלטפורמה אדירה של ילדות ואנחנו נותנות ומנגישות את הכדור לילדות מגיל קטן.

<הילה ישעיהו: להחליף להן את הכדור זו עבודה שלכם אבל הפחד של המדינה - - -

מכלוף מיקי זוהר: שיגעו בכדורסל - - -

<הילה ישעיהו: אנחנו נותנות להן את הכדור ביד.

מכלוף מיקי זוהר: יפה מאד.

<הילה ישעיהו: אבל להחליף את הכדור זו עבודה של כל השאר.

<הילה ישעיהו: הם לא באים, לא למשחקים שעושה מינהל הספורט, אף אחד מהכדורעף לא בא לדלות את הילדות, לא לאולימפיאדת הילדים, הם לא מגיעים לקלוט אותם, הם לא באים.

<הילה ישעיהו: יש לנו כל כך הרבה.

<הילה ישעיהו: יש לי בנות שהידיים שלהן יותר חזקות משל הנשים.

<הילה ישעיהו: אנחנו כנשים לא עושות כלום אבל אנחנו מנגישות לחֵרשות שיש לנו, לטורניר אילת הצלחנו להביא פלסטינאיות, אנחנו מביאות את כל הנשים מהספה לספורט.

מכלוף מיקי זוהר: יפה מאד.

מכלוף מיקי זוהר: תודה, תודה הילה.

מכלוף מיקי זוהר: משפט.

<הילה ישעיהו: גם לנו מגיע יותר מ-30 שקלים לשחקנית לשנה.

מכלוף מיקי זוהר: משפט.

<שלי אלקיים: יש ניתוק בין השטח לבין משרד הספורט.

מכלוף מיקי זוהר: בבקשה, לא להפריע, אנחנו באיחור מטורף.

< שלי אלקיים: זו לא הפרעה, צריך לשמוע את זה.

< שלי אלקיים: יש ניתוק בין השטח לבין משרד הספורט.

< שלי אלקיים: זה מה שהיא מדווחת.

מכלוף מיקי זוהר: אם הגעת לכאן כדי לתקוף את משרד הספורט אז זה לא המקום.

< שלי אלקיים: אני לא תוקפת את משרד הספורט, הוא תוקף את עצמו.

מכלוף מיקי זוהר: לא, אנחנו יודעים גם את הנסיבות, לא נפרט אותן עכשיו.

< שלי אלקיים: הנסיבות ידועות ומאד ברורות.

מכלוף מיקי זוהר: יש גם ענין של גילוי נאות.

מכלוף מיקי זוהר: כן.

< שלי אלקיים: דר' שלי אלקיים, אמא שלי אלקי שנדור מהפועל ירושלים.

מכלוף מיקי זוהר: שלא אושר על ידי משרד - - -

< שלי אלקיים: שלא אושר על ידי דודו מלכא.

מכלוף מיקי זוהר: שהוא פה יושב.

< שלי אלקיים: למרות שהוא ספורטאי מצטיין.

מכלוף מיקי זוהר: עכשיו זה נקרא גילוי נאות.

< שלי אלקיים: נכון.

< שלי אלקיים: בוגר האקדמיה למצוינות בספורט כדורסל, אלוף ישראל בכדורסל.

מכלוף מיקי זוהר: עכשיו את מפריעה לדיון.

< שלי אלקיים: בדיוק.

<קריאה: בגרמניה, בדרך כלל, מורים לחינוך גופני שרואים מוכשרים בכל התחומים, יש להם בית ספר מיוחד לכל נושא ונושא והם לוקחים ושמים אותם שם כבר מגיל קטן ואז - - -

מכלוף מיקי זוהר: זה מה שאמרנו.

<קריאה: דבר כזה, אם אפשר לחשוב על הכיוון הזה פה, אפשר - - -

מכלוף מיקי זוהר: מסכים.

<טל נתן: מורים לחינוך גופני בארץ אסור להם לאמן, זה אבסורד.

<הילה ישעיהו: שייעשו קורסים, צריך להסביר את זה.

<בת שבע אפרים: מכיוון שלא דיברו על כדורגל נשים, כאימא, אני רוצה לתת עדות במקום שחקן או מישהו שיהיה פה.

<בת שבע אפרים: אני גרה במושב נבטים ולגדל ילדה שרוצה כדורגל מינקות ושמשחקת במגרש של המושב, כאשר מקימים כדורגל נשים בבאר שבע היא הראשונה.

<בת שבע אפרים: אנחנו כהורים, מסיעים שלש פעמים בשבוע וממתינים עד שייגמר הכול.

<בת שבע אפרים: אחר כך היא מגיעה לנבחרת ישראל ובצבא היא עוסקת בזה.

<בת שבע אפרים: נסעה ללימודים בקולג' בארצות הברית, קיבלה תמיכה ואתם יודעים שללמוד זה נכון אבל יש עוד הוצאות נוספות.

<בת שבע אפרים: חוזרת חזרה לנבחרת ישראל, זוכה שם כשחקנית פעמיים, כשחקנית השנה שם בקולג', פה בישראל זוכה בנעל הזהב שנה שעברה, השנה בגביע המדינה בקריית גת - - -

מכלוף מיקי זוהר: כל הכבוד.

מכלוף מיקי זוהר: ד"ש למשה סבג.

<בת שבע אפרים: נמסור.

מכלוף מיקי זוהר: שישדרג לה - - -

<בת שבע אפרים: הוא ביקש ממני להביא אותה חזרה אליו.

מכלוף מיקי זוהר: שישדרג לה את החוזה בשנה הבאה.

מכלוף מיקי זוהר: תודה רבה גבירתי.

<בת שבע אפרים: אבל אני רוצה לומר לך שהקושי, כאשר יש משחק כזה ודיברו פה על הדברים האלה, על החשיפה, על התמורה הכספית או על החשיפה בתקשורת, אותו יום בגביע המדינה רק אז שודר המשחק הזה, יחיד, יחיד, רגע, וכאשר אני מבקשת מהשָׂרות לבוא ולהעניק, שתיהן לא באו אבל כאשר היה את המשחק בטדי של הגברים, הבת שלי הלכה לחתום אמנה עם שני הקפטנים האחרים ועם נשיא המדינה הן היו.

<בת שבע אפרים: למה כאשר נשים משחקות, למה הן לא מגיעות?

<בת שבע אפרים: השַׂרות, הנשים שלנו, אתה מבין?

מכלוף מיקי זוהר: מסכים.

<קריאה: מה שאנחנו שומעים פה - - -

מכלוף מיקי זוהר: רגע, שניה, שניה, סליחה, רגע אחד - - -

<בת שבע אפרים: לעתיד, לדור הבא והיא החליטה להיות שגרירת אתנה והיא מרצה בבתי ספר בזמנה החופשי כי היא עובדת גם בשכר כרכזת ספורט וחוגים במועדון, אתה מבין?

<בת שבע אפרים: את - - -

מכלוף מיקי זוהר: גברת אלקיים, משפט אחד.

< שלי אלקיים: אדוני יושב הראש הנכבד, אתה - - -

מכלוף מיקי זוהר: לא, לא נכבד, יושב ראש.

< שלי אלקיים: אתה יושב ראש ועדת משנה לספורט ואתה מדבר על הצורך לחבר, לעשות פעולה מערכתית בשטח על מנת לאתר את הספורטאיות ואנחנו פה שומעים שיש נתק.

< שלי אלקיים: זאת אומרת, אין דיווח, אין רישום של המצטיינות, אין רישום של הניצחונות, אין דלייה ואיתור של הקיים.

< שלי אלקיים: זאת אומרת שהתכנית שלך, שהיא טובה, תיאורטית, לאתר בשטח, חייבת לקחת בחשבון את העובדה שיש נתק, שאין רישום מסודר במשרד הספורט, אלה דברים שאכן באופן אישי נחשפתי אליהם.

< שלי אלקיים: מחיקה של רישום, משחקים לא רשומים במשרד הספורט - - -

מכלוף מיקי זוהר: תודה.

מכלוף מיקי זוהר: משפט רצית לומר?

מכלוף מיקי זוהר: משפט אחד.

מכלוף מיקי זוהר: אנחנו חייבים לסיים את הישיבה.

<רות דיין מדר: משפט אחד.

<רות דיין מדר: משרד החינוך לא יושב במועצה הלאומית לספורט, הוא לא נמצא בחוק כמי שצריך להיות שם.

<רות דיין מדר: לא ניתן לבנות את הספורט במדינת ישראל ולא להשתמש בשחקן הראשי המרכזי ששם הילדים נמצאים רוב הזמן שלהם ולא להשתמש בו ובתקציבים שלו - - -

מכלוף מיקי זוהר: משרד החינוך.

מכלוף מיקי זוהר: את אומרת, שיתוף של משרד החינוך בנושא.

מכלוף מיקי זוהר: משפט אחרון ואני אסכם.

<עפרה אברמוביץ': שמי עפרה, יושבת ראש מאמאנט ישראל - - -

מכלוף מיקי זוהר: בסוף הספקתי לתת לכולם, גם גברים - - -

<עפרה אברמוביץ': מייסדת וגם במועדון כדורעף - - -

מכלוף מיקי זוהר: את דיברת ראשונה.

<עפרה אברמוביץ': את המקום שלי כיושבת ראש מועדון הכדורעף קיבלתי בזכות זה שאני במאמאנט, שהקמתי את מאמאנט.

<עפרה אברמוביץ': זה הפוך, מהחובבני למקצועי אבל מה שאני חושבת על כל הסיפור הזה הוא שברגע שיהיו יותר מנהלות ספורט, יותר יושבות ראש אגודות ויותר כאלו בעמדות מפתח בספורט הישראלי אז זה ישתנה.

מכלוף מיקי זוהר: נכון.

<קריאה: אבל בזה צריך להשקיע.

<עפרה אברמוביץ': בזה צריך להשקיע.

מכלוף מיקי זוהר: אין חולק, נשים הוכיחו את עצמן בניהול לא פחות מגברים.

<עפרה אברמוביץ': נכון.

מכלוף מיקי זוהר: אפילו יותר טוב.

מכלוף מיקי זוהר: ראה ערך השרה מירי רגב ואני לא אובייקטיבי כי אני מאד אוהב אותה.

מכלוף מיקי זוהר: תראו, אני רוצה לסכם את הדיון כך.

מכלוף מיקי זוהר: ועדת משנה לספורט בכנסת פונה לשר האוצר ולשרת התרבות והספורט, לקראת התקציב הקרוב הדו שנתי, לאגם משאבים רלבנטיים ומשמעותיים לעידוד בנות לעיסוק בספורט מקצועני, החל מגילאי בית הספר היסודי.

מכלוף מיקי זוהר: כשאני מדבר על כך אני מדבר על הקצאת משאבים צבועה לנושא הזה בלבד, לנשים בלבד.

מכלוף מיקי זוהר: רק לנשים.

<קריאה: ילדות או נשים?

מכלוף מיקי זוהר: לא, לא, אני מדבר קודם כל על הגילאים הצעירים.

מכלוף מיקי זוהר: תיכף אעבור גם לנשים.

מכלוף מיקי זוהר: יש ארבע מסקנות.

מכלוף מיקי זוהר: המסקנה השנייה, הקצאת תקציבים רלבנטיים ומשמעותיים לשמירה על שידורי ספורט רציפים לקבוצות ספורט בליגות הראשונות, שזו ליגת העל, לא משנה באיזה מקצוע.

מכלוף מיקי זוהר: זאת אומרת שאם אנחנו כמדינה נצטרך לממן שידור ספורט נשי אנחנו נעשה את זה ובלבד שהוא ישודר בטלוויזיה.

מכלוף מיקי זוהר: דבר שלישי, השקעה כספית בספורטאיות עילוי, שיהיה ניתן להגדיר אותן באמצעות גורמים מקצועיים כאלה ואחרים.

מכלוף מיקי זוהר: הדבר הרביעי שכבר מיושם הלכה למעשה אבל עוד צריך לממש אותו, הגדלת התקציבים לקבוצות נשים מקצועניות המשחקות בליגות הראשונות והשניות בכדורסל ובתחומי הספורט השונים המקצועיים.

מכלוף מיקי זוהר: כמובן שאני מדבר על ליגת העל ועל הליגה הלאומית, לא משנה באיזה ספורט מדובר.

מכלוף מיקי זוהר: אנחנו ממליצים על זה ומקווים שההמלצות שלנו יפלו על אוזניים קשובות.

מכלוף מיקי זוהר: אנחנו גם נעקוב.

<קריאה: איפה הספורט העממי?

מכלוף מיקי זוהר: אני אגיד לך משהו, הדיון הזה עצמו שרציתי לעורר היום הוא לאו דווקא על הספורט העממי אלא דווקא על הספורט המקצועני.

מכלוף מיקי זוהר: הספורט העממי הוא חשוב מאד, אין בכלל שאלה, אבל ההבדל בין הספורט העממי לספורט המקצועני הוא, שעלויות ההוצאה בספורט העממי הן הרבה יותר נמוכות מספורט מקצועני.

מכלוף מיקי זוהר: לכן, העידוד של הספורט העממי לא מתבטא בעיקר בהבאת תקציבים.

מכלוף מיקי זוהר: יש תקציב שצריך לתת לספורט העממי, שאגב מי שנותן אותו בדרך כלל הוא הרשויות המקומיות.

מכלוף מיקי זוהר: זה גרוע, אבל רשויות מקומיות אמורות לטפל בספורט עממי.

מכלוף מיקי זוהר: ספורט מקצועני זה קצת שונה, לכן חשוב לעשות את ההבדל בין ספורט עממי לספורט מקצועני אבל הספורט העממי הוא כמובן נדבך חשוב וכמובן שאין שאלה שהוא חשוב.

מכלוף מיקי זוהר: אני מאד מודה לכם, אני נועל את הישיבה ושיהיה בהצלחה לכולם.